《泛舟一首》
宋代·王阮

霅川荷叶浦，彭蠡石榴头。
此地皆奇绝，平生所烂游。
从来贪水园，老去只渔舟。
理角乘桴便，何人从我浮。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。